Úradný vestník L 053 , 27/02/1991 S. 0031 - 0033



Schválená zápisnica, ktorou sa mení a dopĺňa Dohoda medzi Európskym hospodárskym spoločenstvom a Rumunskou republikou o obchode s textilnými výrobkami 1. Delegácie Európskeho hospodárskeho spoločenstva a Rumunskej republiky sa stretli v Bruseli 26., 27. a 30. novembra 1990. Uskutočnili sa konzultácie v súlade s článkom 14 Dohody medzi Európskym hospodárskym spoločenstvom a Rumunskou republikou o obchode s textilnými výrobkami, parafovanej 11. júla 1986 a provizórne uplatňovanej od 1. januára 1987. 2. Účelom konzultácií bolo zmeniť a doplniť bilaterálnu Dohodu o obchode s textilnými výrobkami s cieľom integrovať do nej ustanovenia týkajúce sa opätovných dovozov textilných výrobkov po ich spracovaní, výrobe alebo opracovaní v Rumunsku. 3. Obe strany sa dohodli, že zmenia a doplnia článok 3 ods. 4 dohody a vsunú protokol E, ktorým sa zavádza osobitné dojednanie upravujúce v súlade s príslušnými právnymi predpismi spoločenstva opätovné dovozy textilných výrobkov do spoločenstva po ich spracovaní, výrobe alebo opracovaní v Rumunsku. Znenie článku 3 ods. 4 a protokolu E je pripojené k tejto schválenej zápisnici. 4. Obe strany sa dohodli, že zmena a doplnenie dohody prostredníctvom tejto schválenej zápisnice sa bude provizórne uplatňovať od 1. januára 1991. V Bruseli 30. novembra 1990 Za delegáciu Rumunskej republiky Za delegáciu Európskeho hospodárskeho spoločenstva -------------------------------------------------- Dohoda medzi EHS a Rumunskom Zmenený a doplnený článok 3 ods. 4 "Spoločenstvo a Rumunsko uznávajú zvláštnu a osobitú povahu opätovných dovozov textilných výrobkov do spoločenstva po ich spracovaní, výrobe alebo opracovaní v Rumunsku. Opätovné dovozy nepodliehajú kvótam stanoveným v prílohe II, ak sa vykonávajú v súlade s predpismi o vonkajšom hospodárskom zošľachťovacom styku platnými v spoločenstve a spĺňajú podmienky pre osobitné dojednanie opísané v protokole E." " PROTOKOL E Pokiaľ to osobitné ustanovenia uvedené ďalej nestanovujú inak, podliehajú opätovné dovozy výrobkov uvedených v prílohe k tomuto protokolu do spoločenstva v zmysle článku 3 ods. 4 tejto dohody ustanoveniam tohto protokolu. 1. Za opätovné dovozy v zmysle článku 3 ods. 4 tejto dohody sa považujú výhradne opätovné dovozy do spoločenstva tých výrobkov, na ktoré sa vzťahujú špecifické kvóty stanovené v prílohe k tomuto protokolu, ktoré môžu byť zmenené, alebo doplnené v súlade s odsekom 2. 2. Pre opätovné dovozy, na ktoré sa nevzťahuje príloha k tomuto protokolu, sa môžu stanoviť špecifické kvóty po konzultáciách v súlade s postupmi stanovenými v článku 14 tejto dohody, ak príslušné výrobky podliehajú kvótam podľa prílohy II. 3. So zreteľom na záujmy oboch zmluvných strán môže spoločenstvo z vlastnej vôle, alebo na požiadanie Rumunska podľa článku 14 tejto dohody: a) preskúmať možnosť prenosu častí špecifických kvót z jednej kategórie do druhej, pričom sa prenos uskutoční využitím kvót z nasledujúceho roka, alebo prenesením z jedného roka do nasledujúceho roka; b) preskúmať možnosť preradenia častí špecifickej kvóty nevyužitej v niektorom z regiónov spoločenstva inému regiónu spoločenstva. 4. Spoločenstvo však môže pravidlá týkajúce sa prispôsobovania kvót stanovené v odseku 3 uplatňovať automaticky s týmito obmedzeniami: a) prenosmi medzi kategóriami sa množstvo v kategórii, do ktorej sa prenáša, nesmie zvýšiť o viac ako 25 % [1]; b) prenosom špecifickej kvóty z jedného roka do nasledujúceho roka sa množstvo skutočného využitia stanovené pre rok, do ktorého sa prenáša, nesmie zvýšiť o viac ako 10,5 %; c) využitím skoršie dodaných špecifických kvót z jedného roka v inom roku sa množstvo skutočného využitia stanovené pre rok, do ktorého sa prenáša, nesmie zvýšiť o viac ako 7,5 %; d) prenosmi medzi regiónmi sa množstvo v regióne, do ktorého sa prenáša, nesmie zvýšiť o viac ako 24 %. 5. Spoločenstvo informuje Rumunsko o všetkých opatreniach vykonaných v súlade s predchádzajúcimi odsekmi. 6. Príslušné orgány spoločenstva odčítajú príslušné množstvá od špecifických kvót uvedených v odseku 1 v čase vydania predchádzajúceho povolenia požadovaného nariadením Rady (EHS) č.636/82, ktorým sa riadia dojednania o vonkajšom zošľachťovacom styku. Špecifická kvóta sa odčíta pre rok, v ktorom sa vydá predchádzajúce povolenie. 7. Prenosy z jednej kategórie do druhej a kombinované odčítavanie od kvóty pre výrobky skupín II a III sa počítajú v súlade s ekvivalenčnou tabuľkou uvedenou v prílohe I k dohode. 8. Pre všetky výrobky, na ktoré sa vzťahuje tento protokol sa v súlade s protokolom A k tejto zmluve vydáva osvedčenie o pôvode vypracované organizáciami, ktoré sú na to oprávnené podľa rumunských zákonov. Toto osvedčenie musí obsahovať odkaz na predchádzajúce povolenie uvedené v odseku 6 ako dôkaz toho, že operácia spracovania, ktorú osvedčenie opisuje, bola vykonaná v Rumunsku. 9. Spoločenstvo poskytne Rumunsku názvy a adresy príslušných orgánov spoločenstva, ktoré vydávajú predchádzajúce povolenia uvedené v odseku 6, ako aj vzory pečiatok používaných týmito orgánmi. 10. Bez toho, aby boli dotknuté ustanovenia odsekov 1 až 9 vyššie, pokračuje Rumunsko a spoločenstvo v konzultáciách s cieľom dosiahnuť obojstranne prijateľné riešenie umožňujúce obom zmluvným stranám využívať výhody obsiahnuté v ustanoveniach tejto dohody týkajúcich sa vonkajšieho zošľachťovacieho styku a zabezpečovať tak účinný rozvoj obchodu s textilnými výrobkami medzi Rumunskom a spoločenstvom. PRÍLOHA Kvóty VZS pre Rumunsko (Z praktických príčin sú opisy výrobkov v prílohe použité v skrátenej podobe.) Kategória | Opis | Jednotky | Rok | Kvóty EHS | 4 | Vrchné tričká (T-shirts) | 1000 kusov | 1991 | 1000 | 5 | Pulóvre | 1000 kusov | 1991 | 1100 | 6 | Tkané nohavice | 1000 kusov | 1991 | 3300 | 7 | Blúzky | 1000 kusov | 1991 | 2500 | 8 | Košele | 1000 kusov | 1991 | 2400 | 12 | Ponožky | 1000 párov | 1991 | 5800 | 13 | Spodky a nohavičky | 1000 kusov | 1991 | 15500 | 14 | Pánske alebo chlapčenské zvrchníky | 1000 kusov | 1991 | 1000 | 15 | Dámske alebo dievčenské zvrchníky | 1000 kusov | 1991 | 3000 | 16 | Obleky | 1000 kusov | 1991 | 600 | 17 | Saká, blejzre | 1000 kusov | 1991 | 1000 | 24 | Pyžamy | 1000 kusov | 1991 | 300 | 26 | Šaty | 1000 kusov | 1991 | 2000 | 73 | Teplákové sady | 1000 kusov | 1991 | 600 | 68 | Dojčenské odevy | tony | 1991 | 300 | 78 | Odevy iné ako pletené alebo háčkované | tony | 1991 | 300 | Kategória | Opis | Jednotka | Rok | Členský štát | Regionálne kvóty | 18 | Kúpacie plášte | tony | 1991 | Benelux | 100 | 21 | Bundy typu parka, vetrovky | 1000 kusov | 1991 | Taliansko | 150 | 28 | Nohavice, pletené alebo háčkované | 1000 kusov | 1991 | Benelux | 100 | 29 | Obleky a kostýmy, iné ako háčkované | 1000 kusov | 1991 | Francúzsko Taliansko | 175120 | 69 | Kombiné a spodničky | 1000 kusov | 1991 | Francúzsko Benelux | 10050 | 91 | Stany | tony | 1991 | Francúzsko | 50 | " [1] Pre kategórie v skupine II alebo III sa však prevody medzi podielmi na kvóte v rámci kvót Nemecka, Talianska Francúzska a Beneluxu povoľujú až do výšky 100 % kategórie, z ktorej sa prevádza. --------------------------------------------------